Document ID: 32008R1096

KOMISIJAS REGULA (EK) Nr. 1096/2008
(2008. gada 6. novembris),
ar ko groza Regulu (EK) Nr. 1356/2004 attiecībā uz to, ar kādiem noteikumiem atļauj izmantot dzīvnieku barībā piedevu Elancoban, kas pieder kokcidiostatu un citu zāļu grupai
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Atbilstīgi Padomes Direktīvai 70/524/EEK (2) ar zināmiem nosacījumiem tika atļauts kā piedevu lietot monenzīnnātriju (Elancoban G100, Elancoban 100, Elancogran 100, Elancoban G200, Elancoban 200). Ar Komisijas Regulu (EK) Nr. 1356/2004 (3) atļauts desmit gadus izmantot šīs piedevas gaļas cāļu, dējējvistu cāļu un tītaru barībā, saistot atļauju ar personu, kas ir atbildīga par šīs piedevas laišanu apgrozībā. Saskaņā ar Regulas (EK) Nr. 1831/2003 10. pantu tika paziņots, ka šī piedeva ir esošs lopbarības līdzeklis. Tika iesniegta visa minētajā pantā noteiktā informācija, tāpēc piedevu reģistrēja Kopienas lopbarības piedevu reģistrā.
(2)
Regulā (EK) Nr. 1831/2003 ir paredzēta iespēja piedevas atļauju grozīt pēc atļaujas turētāja pieprasījuma un Eiropas Pārtikas nekaitīguma iestādes (“iestādes”) atzinuma saņemšanas.
(3)
Piedevas monenzīnnātrijs (Elancoban G100, Elancoban 100, Elancogran 100, Elancoban G200, Elancoban 200) atļaujas turētājs ir iesniedzis pieteikumu, kurā ierosina grozīt atļaujas nosacījumus, samazinot zāļu izdalīšanās periodu pirms kaušanas.
(4)
Iestāde 2008. gada 18. jūnija atzinumā (4), no jauna novērtējot ietekmi uz cilvēku, secina, ka gaļas cāļiem, dējējvistu cāļiem un tītariem paredzētajām barības piedevām Elancoban G100, Elancoban 100, Elancogran 100, Elancoban G200 un Elancoban 200 var noteikt, ka zāļu izdalīšanās periods ir viena diena.
(5)
Tāpēc attiecīgi jāgroza Regula (EK) Nr. 1356/2004.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1356/2004 pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 6. novembrī

Labels: 0
3
17
6